title: 2017 m. birželio 8 d. Tarybos sprendimas (ES) 2017/986, kuriuo pratęsiama Europolo vykdomojo direktoriaus pavaduotojo kadencija

text:
10.6.2017

               LT

               Europos Sąjungos oficialusis leidinys

               L 148/46

         TARYBOS SPRENDIMAS (ES) 2017/986
   2017 m. birželio 8 d.
   kuriuo pratęsiama Europolo vykdomojo direktoriaus pavaduotojo kadencija
   EUROPOS SĄJUNGOS TARYBA,
   atsižvelgdama į 2016 m. gegužės 11 d. Europos Parlamento ir Tarybos reglamentą (ES) 2016/794 dėl Europos Sąjungos teisėsaugos bendradarbiavimo agentūros (Europolo), kuriuo pakeičiami ir panaikinami Tarybos sprendimai 2009/371/TVR, 2009/934/TVR, 2009/935/TVR, 2009/936/TVR ir 2009/968/TVR (1), ypač į jo 54 straipsnio 3–5 dalis,
   veikdama kaip institucija, kuriai suteikti įgaliojimai skirti Europolo vykdomąjį direktorių ir vykdomojo direktoriaus pavaduotojus,
   atsižvelgdama į Europolo valdybos 2017 m. gegužės 19 d. pasiūlymą,
   kadangi:

               (1)

               2014 m. vasario 11 d. Tarybos aktu (2) Wilhelmus Martinus VAN GEMERT buvo paskirtas Europolo vykdomojo direktoriaus pavaduotoju. Wilhelmus Martinus VAN GEMERT kadencija baigiasi 2018 m. balandžio 30 d.;

               (2)

               pagal Reglamento (ES) 2016/794 54 straipsnio 4 dalį Europolo vykdomojo direktoriaus pavaduotojai skiriami ketverių metų kadencijai, kurią galima pratęsti vieną kartą;

               (3)

               2017 m. gegužės 1 d. Europolo valdybos sprendimu nustatyta Europolo vykdomojo direktoriaus pavaduotojų kadencijos pratęsimo tvarka;

               (4)

               2017 m. gegužės 10 d. valdyba informavo Europos Parlamentą apie savo ketinimą pasiūlyti Tarybai pratęsti Wilhelmus Martinus VAN GEMERT kadenciją;

               (5)

               valdyba pateikė Tarybai nuomonę, kurioje siūloma pratęsti Europolo vykdomojo direktoriaus pavaduotojo Wilhelmus Martinus VAN GEMERT kadenciją ir suteikti jam AD 14 lygį;

               (6)

               remdamasi valdybos pateiktu pasiūlymu, Taryba pageidauja pratęsti Europolo vykdomojo direktoriaus pavaduotojo Wilhelmus Martinus VAN GEMERT kadenciją,

         PRIĖMĖ ŠĮ SPRENDIMĄ:
   1 straipsnis
   Europolo vykdomojo direktoriaus pavaduotojo Wilhelmus Martinus VAN GEMERT kadencija pratęsiama laikotarpiui nuo 2018 m. gegužės 1 d. iki 2022 m. balandžio 30 d.; nustatomas AD 14 lygis, 1 pakopa.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Liuksemburge 2017 m. birželio 8 d.

            Tarybos vardu

            Pirmininkas

         U. REINSALU

      (1)  OL L 135, 2016 5 24, p. 53.

      (2)  OL C 44, 2014 2 15, p. 3.


title: 2011/255/ES: 2011 m. balandžio 11 d. Tarybos sprendimas dėl Europos Sąjungos ir Naujosios Zelandijos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą

text:
29.4.2011

               LT

               Europos Sąjungos oficialusis leidinys

               L 110/12

         TARYBOS SPRENDIMAS
   2011 m. balandžio 11 d.
   dėl Europos Sąjungos ir Naujosios Zelandijos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą
   (2011/255/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2007 m. sausio 29 d. Taryba įgaliojo Komisiją pradėti derybas su tam tikromis kitomis Pasaulio prekybos organizacijos narėmis pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį, į Europos Sąjungą stojant Bulgarijos Respublikai ir Rumunijai.

               (2)

               Komisija vedė derybas vadovaudamasi Tarybos patvirtintais derybų nurodymais.

               (3)

               Šios derybos buvo baigtos ir 2010 m. rugsėjo 7 d. parafuotas Europos Sąjungos ir Naujosios Zelandijos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą (toliau – Susitarimas).

               (4)

               Susitarimas turėtų būti pasirašytas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos ir Naujosios Zelandijos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą (toliau – Susitarimas) pasirašymas patvirtinamas Sąjungos vardu su sąlyga, kad Susitarimas bus sudarytas (1).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą Sąjungos vardu.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2011 m. balandžio 11 d.

            Tarybos vardu

            Pirmininkas

         PINTÉR S.

      (1)  Susitarimo tekstas bus paskelbtas kartu su sprendimu dėl jo sudarymo.


title: 2003 m. gruodžio 19 d. Tarybos Sprendimas dėl Susitarimo pasikeičiant raštais dėl laikino Europos - Viduržemio jūros šalių susitarimo, kuriuo įkuriama Europos Bendrijų bei jų valstybių narių ir Egipto Arabų Respublikos asociacija, prekybos ir su prekyba susijusių nuostatų taikymo, sudarymo

text:
Svarbus teisinis pranešimas

|

32003D0913

Oficialusis leidinys L 345 , 31/12/2003 p. 0113 - 0114

		Tarybos Sprendimas2003 m. gruodžio 19 d.dėl Susitarimo pasikeičiant raštais dėl laikino Europos - Viduržemio jūros šalių susitarimo, kuriuo įkuriama Europos Bendrijų bei jų valstybių narių ir Egipto Arabų Respublikos asociacija, prekybos ir su prekyba susijusių nuostatų taikymo, sudarymo(2003/913/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį ir 300 straipsnio 2 dalies pirmos pastraipos pirmąjį sakinį,atsižvelgdama į Komisijos pasiūlymą,kadangi:(1) Kol įsigalios 2001 m. birželio 25 d. pasirašytas Europos -Viduržemio jūros šalių susitarimas, kuriuo įkuriama Europos Bendrijų bei jų valstybių narių ir Egipto Arabų Respublikos asociacija, Bendrija ir Egiptas įsipareigojo patvirtinti jame numatytų prekybos ir su prekyba susijusių nuostatų laikino taikymo tvarką.(2) Laikinai taikomos prekybos ir su prekyba susijusios nuostatos pakeis atitinkamas 1977 m. sausio 18 d. pasirašyto Europos ekonominės bendrijos ir Egipto Arabų Respublikos bendradarbiavimo susitarimo) [1] ir 1977 m. sausio 18 d. Briuselyje pasirašyto Europos anglių ir plieno bendrijos valstybių narių ir Egipto Arabų Respublikos susitarimo) [2] nuostatas.(3) Priemonės, būtinos šiam sprendimui įgyvendinti, turėtų būti priimtos remiantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką) [3].(4) Todėl Susitarimą pasikeičiant raštais reikėtų patvirtinti,NUSPRENDĖ:1 straipsnisŠiuo sprendimu Bendrijos vardu patvirtinamas Susitarimas pasikeičiant raštais dėl laikino Europos -Viduržemio jūros šalių susitarimo, kuriuo įkuriama Europos Bendrijų bei jų valstybių narių ir Egipto Arabų Respublikos asociacija, prekybos ir su prekyba susijusių nuostatų taikymo.Susitarimo pasikeičiant raštais tekstas pridedamas prie šio sprendimo.2 straipsnisPriemonės, būtinos šiam Susitarimui pasikeičiant raštais įgyvendinti, priimamos 3 straipsnio 2 dalyje nustatyta tvarka.3 straipsnis1. Komisijai padeda Reglamento (EB) Nr. 3448/1993 [4] 16 straipsniu įkurtas Komitetas spręsti horizontalius klausimus, susijusius su prekyba perdirbtais žemės ūkio produktais, Reglamento (EB) Nr. 1260/2001) [5] 42 straipsniu įkurtas Cukraus vadybos komitetas arba prireikus komitetai, įkurti atitinkamomis kitų reglamentų dėl bendro rinkų organizavimo nuostatomis, arba Reglamento (EEB) Nr. 2913/92) [6] 248a straipsniu įkurtas Muitinės kodekso komitetas.2. Darant nuorodą į šią dalį, taikomi Sprendimo 1999/468/EB 4 ir 7 straipsniai.Sprendimo 1999/468/EB 4 straipsnyje nustatytas laikotarpis yra vienas mėnuo.3. Komitetas patvirtina savo darbo tvarkos taisykles.4 straipsnisTarybos pirmininkas įpareigojamas paskirti asmenį (asmenis), kuriems suteikiama teisė pasirašyti Susitarimą pasikeičiant raštais, įpareigojantį Bendriją laikino taikymo laikotarpiu.5 straipsnisŠis sprendimas skelbiamas Europos Sąjungos oficialiajame leidinyje.Priimta Briuselyje, 2003 m. gruodžio 19 d.Tarybos varduPirmininkasG. Alemanno[1] OL L 266, 1978 9 27, p. 2.[2] OL L 316, 1979 12 12, p. 2.[3] OL L 184, 1999 7 17, p. 23.[4] OL L 318, 1993 12 20, p. 18. Reglamentas su paskutiniais pakeitimais, padarytais Reglamentu (EB) Nr. 2580/2000 (OL L 298, 2000 11 25, p. 5).[5] OL L 178, 2001 6 30, p. 1. Reglamentas su paskutiniais pakeitimais, padarytais Reglamentu (EB) Nr. 680/2002 (OL L 104, 2002 4 20, p. 26).[6] OL L 302, 1992 10 19, p. 1; Reglamentas su paskutiniais pakeitimais, padarytais Reglamentu (EB) Nr. 2700/2000 (OL L 311, 2000 12 12, p. 17).--------------------------------------------------